**SIGURNOST 22**

**CILJEVI TERENSKO POKAZNE VJEŽBE - II. DAN (10. lipnja)**

1. Primjena komunikacijskog – informacijskog sustava za potrebe rada OVZ RH

2. Primjena usklađenog operativnog djelovanja vatrogasnih postrojbi i tijela SUDOS-a s obzirom na scenarij više istovremenih požara na otvorenom prostoru

3. Primjena usklađenog operativnog djelovanja vatrogasnih postrojbi i tijela SUDOS-a s obzirom na scenarij masovne prometne nesreće i spašavanja u prometu te osiguranja medicinskog prijevoza i radova te uklanjanja posljedica vremenskih nepogoda i spašavanja i radova na vodi i pod vodom

4. Primjena novih tehnologija i provjera prijenosa slike sa fiksnih i pokretnih kamera (besposadni sustav vatrogasnih postrojbi i HVZ-a te besposadni sustav HV-a) s kriznih žarišta više radnih točaka diljem Republike Hrvatske u Operativnom vatrogasnom zapovjedništvu Republike Hrvatske (OVZ RH) u realnom vremenu radi poboljšane situacijske svijesti za donošenje odluka

5. Primjena sposobnosti lociranja pripadnike PP NOS-a i IVP-a

6. Provjera dijela opreme i tehnike s kojom raspolažu postrojbe te funkcioniranja sustava veza

7. Krizno komuniciranje i obavješćivanje

8. Primjena alata i tehnologija za predviđanje širenja požara te meteo produkata na lokacijama radnih točaka u realnom vremenu i GIS alata radi poboljšane situacijske svijesti za donošenje odluka.

**POŽAR OTVORENOG PROSTORA: ZAPADNI OBRONCI MEDVEDNICE – ZAGREBAČKA ŽUPANIJA**

- prometna nesreća te potraga za nestalim osobama

- više ozlijeđenih osoba koje je potrebno osloboditi iz vozila i adekvatno zbrinuti. U tome sudjeluje HZHM, HCK i vatrogasne snage.

- potrebna potraga za nestalim osobama iz prometne nesreće u okolnoj šumi. U tome sudjeluje HGSS i vatrogasne snage iz grada Zagreba s potražnim psima.

- prijenos slike u OVZ RH putem bespilotne letjelice sustava HVZ-a s mjesta događaja

- prijenos slike u OVZ RH putem bespilotnog sustava ORBITER 3.

**POŽAR NA OTVORENOM PROSTORU: VARAŽDINSKA ŽUPANIJA**

- Prometna nesreća između derivacijskog kanala HE Čakovec i starog toka rijeke Drave, u koju je uključeno više osobnih vozila i vozilo s opasnom tvari.

- više ozlijeđenih osoba koje je potrebno osloboditi iz vozila i adekvatno zbrinuti.

- zatvaranje pukotine na cisterni koja prevozi opasnu tvar.

- požar otvorenog prostora velikih razmjera, nastao kao posljedica prometne nesreće, za čije je gašenje uz lokalne vatrogasne snage potrebno uključiti dodatne vatrogasne snage iz Koprivničko-križevačke i Međimurske županije

- upotreba Canadair-a 1 x CL 415 (dva bacanja) i 1x Air Tractor (jedno bacanje) u gašenju šumskog požara, punjenje Canadair-a CL 415 vodom na jezeru Dubrava i 1 helikopter za prijevoz vatrogasaca polazi s Lučkog i iskrcava preostali dio dopunskih snaga IVP

- potraga za nestalim osobama koje su bile uključene u prometnu nesreću. U potrazi će sudjelovati HGSS i vatrogasne snage na kopnu, te će se organizirati potraga na vodi i ispod površine vode

- prijenos slike u OVZ RH putem bespilotne letjelice s mjesta događaja

**SPAŠAVANJA U PROMETU USLIJED MASOVNE NESREĆE: KARLOVAČKA ŽUPANIJA**

- prometna nesreća (lančani sudar) na autocesti A1 dogodila se sa više različitih tipova vozila (osobni automobili, kombi vozila, teško teretno vozilo, autobus) te je uslijed udarca, izlijetanja i prevrtanja došlo do stradavanja i ozljeđivanja većeg broja osoba.

- korištenje specijaliziranih alata i dizalica za teške terete

- organizirati hitan medicinski transport helikopterom u okviru zlatnog sata uz korištenje helikoptera MUP-a kao simulacije letjelice

- prijenos slike u OVZ RH zapovjedno - komunikacijskim vozilom MUP-a

**UKLANJANJE POSLJEDICA VREMENSKIH NEPOGODA, SPAŠAVANJE I RADOVI NA VODI I POD VODOM: OSJEČKO-BARANJSKA ŽUPANIJA**

-olujno nevrijeme s jakim vjetrom i kišom poharalo je dio naseljenog i dio nenaseljenog područja te je uslijed jakog vjetra stradao veći broj krovova te su strušena stabla, a uslijed velike količine padalina u kratkom vremenu oštećena je brana i vrata na ispustu vode iz jezera. Voda jezera izlijeva se nekontrolirano i prijeti potapanjem naselja Borovik.

- angažiraju se vatrogasne snage za uklanjanje posljedica nevremena te vatrogasni čamci te čamci ostalih žurnih službi za radove na vodi

- prijenos slike u OVZ RH putem bespilotne letjelice s mjesta događaja.

**POŽAR NA OTVORENOM PROSTORU: PRIMORSKO – GORANSKA ŽUPANIJA**

- Šumski požar širi se prema granici Istarske županije, a zbog blizine granice širi se i prema Republici Sloveniji.

- požar zamjećuje redovna protupožarna ophodnja DVD-a Kras te o njemu radio vezom izvješćuje ŽVOC Rijeka i istovremeno malim terenskim vozilom kreće prema požaru.

- ŽVOC Rijeka po primitku dojave na mjesto događaja upućuje lokalne snage: JVP Opatija te ispomoć DVD Kras te DVD Opatija, a dodatno i snage JVP Rijeka.

- zbog stanja u radio vezi upućuje se stožerno/komunikacijsko vozilo R-16

- prijenos slike u OVZ RH putem bespilotne letjelice s mjesta događaja

**OPERATIVNO VATROGASNO ZAPOVJEDNIŠTVO RH, DIVULJE (SPLITSKO-DALMATINSKA ŽUPANIJA)**

- Provjera integriranog i koordiniranog rada OVZ RH Divulje uz dohvat slike sa svih radnih lokacija i operativni rad pripadnika HVZ-a, MORH-a i MUP-a u Situacijskom Operativnom Središtu (SOS)

- prijenos slike iz SOS-a u prostoriju za promatrače.

- provjera integriranog i koordiniranog rada izdvojenog OVZ HVZ uz dohvat slike sa svih radnih lokacija i operativni rad pripadnika HVZ-a, VZŽ.

- Podizanje šatora, opremanje i priprema za rad izdvojenog OVZ HVZ

- operativno – komunikacijski rad sa zemaljskim vatrogasnim snagama (VZŽ na lokacijama sukladno scenariju) prikupljanje podataka s ulaznih kontrolnih točaka, obrada i priprema izvješća o događaju, praćenje vozila i ljudstva te priprema GIS alata.

**LOKACIJA DIVULJE (SPLITSKO-DALMATINSKA ŽUPANIJA)**

- Tehničko-taktički prikaz sredstava i opreme predstavnika operativnih snaga SUDOS-a koji sudjeluju u vježbi (TT zbor).